
AMENDAMENTE
Comisia pentru cultură și educație prezintă Comisiei pentru afaceri economice și monetare, care este comisie competentă, următoarele :
<RepeatBlock-Amend><Amend>Amendamentul		<NumAm>1</NumAm>
<DocAmend>Propunere de rezoluție</DocAmend>
<Article>Referirea 10 a (nouă)</Article>
	

	Propunerea de rezoluție
	Amendamentul

	
	–	având în vedere Directiva (UE) 2018/1808 a Parlamentului European și a Consiliului din 14 noiembrie 2018 de modificare a Directivei 2010/13/UE privind coordonarea anumitor dispoziții stabilite prin acte cu putere de lege sau acte administrative în cadrul statelor membre cu privire la furnizarea de servicii mass-media audiovizuale (Directiva serviciilor mass-media audiovizuale) având în vedere evoluția realităților pieței1a (DSMAV),

	
	_________________

	
	1a JO L 303, 28.11.2018, p. 69, ELI: http://data.europa.eu/eli/dir/2018/1808/oj.


</Amend>
<Amend>Amendamentul		<NumAm>2</NumAm>
<DocAmend>Propunere de rezoluție</DocAmend>
<Article>Referirea 10 b (nouă)</Article>
	

	Propunerea de rezoluție
	Amendamentul

	
	–	având în vedere Regulamentul (UE) 2022/2065 al Parlamentului European și al Consiliului din 19 octombrie 2022 privind o piață unică pentru serviciile digitale și de modificare a Directivei 2000/31/CE (Regulamentul privind serviciile digitale)1a,

	
	_________________

	
	1a JO L 277, 27.10.2022, p. 1, ELI: http://data.europa.eu/eli/reg/2022/2065/oj.


</Amend>
<Amend>Amendamentul		<NumAm>3</NumAm>
<DocAmend>Propunere de rezoluție</DocAmend>
<Article>Referirea 10 c (nouă)</Article>
	

	Propunerea de rezoluție
	Amendamentul

	
	–	având în vedere comunicarea Comisiei intitulată „Un deceniu digital pentru copii și tineri: noua strategie europeană pentru un internet mai bun pentru copii (BIK +)” (COM (2022) 0212),


</Amend>
<Amend>Amendamentul		<NumAm>4</NumAm>
<DocAmend>Propunere de rezoluție</DocAmend>
<Article>Referirea 10 d (nouă)</Article>
	

	Propunerea de rezoluție
	Amendamentul

	
	–	având în vedere rezoluția din 28 noiembrie 2018 a Consiliului și a reprezentanților guvernelor statelor membre, reuniți în Consiliu, privind un cadru pentru cooperarea europeană în domeniul tineretului: Strategia Uniunii Europene pentru tineret pe perioada 2019-20271a,

	
	_________________

	
	1a JO C 456, 18.12.2018, p. 1.


</Amend>
<Amend>Amendamentul		<NumAm>5</NumAm>
<DocAmend>Propunere de rezoluție</DocAmend>
<Article>Referirea 10 e (nouă)</Article>
	

	Propunerea de rezoluție
	Amendamentul

	
	–	având în vedere Raportul special nr. 22/2021 al Curții de Conturi Europene, intitulat „Finanțarea durabilă: este nevoie de acțiuni mai coerente din partea UE pentru a redirecționa finanțarea către investiții durabile”,


</Amend>
<Amend>Amendamentul		<NumAm>6</NumAm>
<DocAmend>Propunere de rezoluție</DocAmend>
<Article>Referirea 10 f (nouă)</Article>
	

	Propunerea de rezoluție
	Amendamentul

	
	–	având în vedere rapoartele Grupului autorităților europene de reglementare pentru serviciile mass-media audiovizuale (care a precedat Comitetul european pentru servicii mass-media) privind reglementarea vloggerilor,


</Amend>
<Amend>Amendamentul		<NumAm>7</NumAm>
<DocAmend>Propunere de rezoluție</DocAmend>
<Article>Referirea 10 g (nouă)</Article>
	

	Propunerea de rezoluție
	Amendamentul

	
	–	având în vedere rapoartele comune ale UE și ale Organizației pentru Cooperare și Dezvoltare Economică (OCDE) intitulate „Financial competence framework for adults in the European Union” (Cadrul de competențe financiare pentru adulți în Uniunea Europeană) și „Financial competence framework for children and youth in the European Union” (Cadrul de competențe financiare pentru copii și tineret în Uniunea Europeană”), publicate în 2022 și, respectiv, în 2023,


</Amend>
<Amend>Amendamentul		<NumAm>8</NumAm>
<DocAmend>Propunere de rezoluție</DocAmend>
<Article>Considerentul A</Article>
	

	Propunerea de rezoluție
	Amendamentul

	A.	întrucât alfabetizarea financiară este o competență esențială în viață și un instrument fundamental cu care cetățenii își pot gestiona mai bine bugetul personal și familial, conducând la decizii în cunoștință de cauză privind economiile, investițiile și prevenirea fraudelor și a îndatorării excesive;
	A.	întrucât alfabetizarea financiară este o competență esențială în viață și un instrument fundamental cu care cetățenii își pot gestiona mai bine bugetul personal și familial și care se dezvoltă pe parcursul întregii vieți prin educație formală, non-formală și informală, conducând la decizii în cunoștință de cauză privind economiile și investițiile și la o mai bună înțelegere a riscurilor financiare, precum și la prevenirea fraudelor și a îndatorării excesive; întrucât instituțiile publice, în special autoritățile de reglementare independente din domeniul mass-mediei, și societatea civilă ar trebui să joace un rol fundamental în promovarea alfabetizării financiare de la o vârstă fragedă;


</Amend>
<Amend>Amendamentul		<NumAm>9</NumAm>
<DocAmend>Propunere de rezoluție</DocAmend>
<Article>Considerentul B</Article>
	

	Propunerea de rezoluție
	Amendamentul

	B.	întrucât Eurobarometrul Flash din 2023 al Comisiei demonstrează nevoia urgentă de a îmbunătăți alfabetizarea financiară în Europa, deoarece doar 18 % dintre cetățenii UE prezintă un nivel ridicat de alfabetizare financiară;
	B.	întrucât Eurobarometrul Flash din 2023 al Comisiei demonstrează nevoia urgentă de a îmbunătăți alfabetizarea financiară în Europa, deoarece doar 18 % dintre cetățenii UE prezintă un nivel ridicat de alfabetizare financiară, existând mari diferențe între statele membre și între grupurile sociale;


</Amend>
<Amend>Amendamentul		<NumAm>10</NumAm>
<DocAmend>Propunere de rezoluție</DocAmend>
<Article>Considerentul C</Article>
	

	Propunerea de rezoluție
	Amendamentul

	C.	întrucât absența alfabetizării financiare afectează în mod disproporționat femeile, tinerii și cetățenii în vârstă, precum și persoanele cu venituri sau calificări profesionale mai mici;
	C.	întrucât, pentru a aborda în mod eficace absența alfabetizării financiare, educația financiară ar trebui adaptată la nevoile și provocările specifice ale diferitelor grupuri demografice, inclusiv femei, tineri și persoane cu venituri mai mici sau cu niveluri mai scăzute de educație formală, care, în medie, tind să aibă mai puține oportunități de a dobândi cunoștințe financiare și de a-și forma competențe financiare practice; întrucât o mai bună alfabetizare financiară contribuie la incluziunea socială și la reducerea inegalităților și sprijină și capacitează grupurile vulnerabile sau marginalizate;


</Amend>
<Amend>Amendamentul		<NumAm>11</NumAm>
<DocAmend>Propunere de rezoluție</DocAmend>
<Article>Considerentul D</Article>
	

	Propunerea de rezoluție
	Amendamentul

	D.	întrucât, în acest context, rolul „influencerilor financiari” (denumiți și „finfluenceri”) oferă noi perspective de informare și incluziune, dar poate prezenta și riscuri, cum ar fi conflictele de interese, publicitatea înșelătoare sau comunicarea frauduloasă;
	D.	întrucât, în acest context, rolul „influencerilor financiari” (denumiți și „finfluenceri”) poate oferi noi perspective de informare și incluziune, dar poate prezenta și riscuri, cum ar fi conflictele de interese sau comunicarea înșelătoare, cu conținut mascat sau frauduloasă; întrucât verificarea din 2024 a adecvării legislației din perspectiva echității digitale1a arată că doar 20 % dintre influenceri indică în mod sistematic caracterul comercial al conținutului pe care îl distribuie;

	
	_________________

	
	1a Documentul de lucru al serviciilor Comisiei din 3 octombrie 2024 intitulat „Verificarea adecvării legislației UE în materie de protecție a consumatorilor în ceea ce privește echitatea digitală” (SWD(2024)0230).


</Amend>
<Amend>Amendamentul		<NumAm>12</NumAm>
<DocAmend>Propunere de rezoluție</DocAmend>
<Article>Considerentul Da (nou)</Article>
	

	Propunerea de rezoluție
	Amendamentul

	
	Da.	întrucât calificările profesionale și stimulentele economice ale „finfluencerilor” pot varia și, de aceea, poate fi adesea dificil pentru consumatori să evalueze fiabilitatea conținutului lor; întrucât unii „finfluenceri” sunt remunerați prin parteneriate cu mărci sau acorduri publicitare, ceea ce poate pune sub semnul întrebării obiectivitatea informațiilor pe care le furnizează consumatorilor;


</Amend>
<Amend>Amendamentul		<NumAm>13</NumAm>
<DocAmend>Propunere de rezoluție</DocAmend>
<Article>Considerentul Db (nou)</Article>
	

	Propunerea de rezoluție
	Amendamentul

	
	Db.	întrucât, în anumite cazuri, „finfluencerii” își desfășoară activitatea într-un mod similar cu cel al furnizorilor de servicii mass-media atunci când furnizează publicului lor informații privind chestiuni financiare, dar fără a adopta instrumentele de reglementare sau de autoreglementare privind transparența și standardele calitative ale comunicărilor comerciale sau privind acuratețea, credibilitatea sau veridicitatea conținutului furnizat;


</Amend>
<Amend>Amendamentul		<NumAm>14</NumAm>
<DocAmend>Propunere de rezoluție</DocAmend>
<Article>Considerentul Dc (nou)</Article>
	

	Propunerea de rezoluție
	Amendamentul

	
	Dc.	întrucât, deși unele state membre au început să califice influencerii, inclusiv „finfluencerii”, drept furnizori de servicii mass-media la cerere în temeiul DSMAV, cadrul legislativ pentru influenceri este eterogen la nivelul Uniunii;


</Amend>
<Amend>Amendamentul		<NumAm>15</NumAm>
<DocAmend>Propunere de rezoluție</DocAmend>
<Article>Considerentul E</Article>
	

	Propunerea de rezoluție
	Amendamentul

	E.	întrucât este esențial ca „finfluencerii” să își desfășoare activitatea într-un mediu digital de încredere, incluziv și transparent pentru a proteja încrederea publicului în activitatea lor,
	E.	întrucât este esențial ca „finfluencerii” să își desfășoare activitatea într-un mediu digital de încredere, incluziv și transparent pentru a proteja încrederea publicului în activitatea lor și pentru a reduce cât de mult riscul de a aduce prejudicii online bunăstării financiare a publicului lor;


</Amend>
<Amend>Amendamentul		<NumAm>16</NumAm>
<DocAmend>Propunere de rezoluție</DocAmend>
<Article>Punctul 1 a (nou)</Article>
	

	Propunerea de rezoluție
	Amendamentul

	
	1a.	subliniază legătura dintre alfabetizarea mediatică, cea digitală și cea financiară, recunoscând că conținutul „finfluencerilor” a devenit, pentru multe persoane, principala sursă de informații despre chestiuni financiare și economice; subliniază că alfabetizarea mediatică, gândirea critică, precum și ușurința găsirii și vizibilitatea unor informații fiabile online sunt esențiale pentru reducerea riscului de înșelăciune financiară, recunoașterea dezinformării și capacitarea oamenilor pentru a lua decizii financiare în cunoștință de cauză;


</Amend>
<Amend>Amendamentul		<NumAm>17</NumAm>
<DocAmend>Propunere de rezoluție</DocAmend>
<Article>Punctul 2</Article>
	

	Propunerea de rezoluție
	Amendamentul

	2.	încurajează statele membre să integreze în programele școlare proiecte de alfabetizare financiară adecvate vârstei, drept completare a educației digitale și în paralel cu programele formale, promovând, în același timp, inițiativele de sprijinire a cadrelor didactice;
	2.	ia act de faptul că tinerii au acces la servicii financiare și li se oferă astfel de servicii la o vârstă din ce în ce mai fragedă, prin intermediul aplicațiilor pentru banii de buzunar, al telefoanelor mobile, al conturilor bancare sau chiar al cardurilor de credit; încurajează statele membre să integreze în programele școlare proiecte de alfabetizare financiară adecvate vârstei și să includă o formare a profesorilor și a educatorilor; subliniază că statele membre care includ educația financiară în programele lor naționale de învățământ se numără printre statele cu cele mai bune rezultate în sondajele UE privind alfabetizarea financiară;


</Amend>
<Amend>Amendamentul		<NumAm>18</NumAm>
<DocAmend>Propunere de rezoluție</DocAmend>
<Article>Punctul 2 a (nou)</Article>
	

	Propunerea de rezoluție
	Amendamentul

	
	2a.	încurajează statele membre să sprijine proiectele și formarea în domeniul alfabetizării financiare ca o componentă importantă a educației adulților și a educației pe tot parcursul vieții și, în special, să acorde prioritate proiectelor și formării pentru grupurile vulnerabile, reamintindu-le persoanelor să caute surse multiple de informații, să verifice afirmațiile și să în considerare posibilitatea de a solicita sfaturi profesionale înainte de a lua decizii financiare semnificative;


</Amend>
<Amend>Amendamentul		<NumAm>19</NumAm>
<DocAmend>Propunere de rezoluție</DocAmend>
<Article>Punctul 2 b (nou)</Article>
	

	Propunerea de rezoluție
	Amendamentul

	
	2b.	invită statele membre să se bazeze pe expertiza cercetătorilor, a educatorilor, a societății civile și a altor părți interesate relevante, precum și pe cele mai bune practici, orientări și instrumente internaționale, cum ar fi recomandările OCDE și Laboratorul de învățare al Comisiei privind investițiile în educație și formare de calitate, atunci când elaborează, pun în aplicare și evaluează materiale și programe educaționale de promovare a alfabetizării financiare;


</Amend>
<Amend>Amendamentul		<NumAm>20</NumAm>
<DocAmend>Propunere de rezoluție</DocAmend>
<Article>Punctul 2 c (nou)</Article>
	

	Propunerea de rezoluție
	Amendamentul

	
	2c.	invită Comisia să sprijine, prin Erasmus+, Planul de acțiune pentru educația digitală, Spațiul european al educației și alte instrumente relevante ale UE, precum și dezvoltarea unor module de formare a cadrelor didactice și a unor resurse educaționale deschise, care să combine alfabetizarea financiară cu alfabetizarea digitală și mediatică; încurajează cooperarea transparentă între autoritățile din domeniul educației și entitățile private pentru a se asigura un conținut de înaltă calitate, echilibrat și adecvat vârstei;


</Amend>
<Amend>Amendamentul		<NumAm>21</NumAm>
<DocAmend>Propunere de rezoluție</DocAmend>
<Article>Punctul 3</Article>
	

	Propunerea de rezoluție
	Amendamentul

	3.	îndeamnă statele membre să stimuleze, prin măsuri de politică adecvate, programe de bunăstare și educație financiară la locul de muncă pentru a îmbunătăți procesul decizional în cunoștință de cauză, în special în ceea ce privește pensiile;
	3.	încurajează statele membre să stimuleze, prin măsuri de politică adecvate, programe de bunăstare și educație financiară la locul de muncă care să sprijine luarea unor decizii bine întemeiate pe termen lung, inclusiv în ceea ce privește pensiile, în cooperare, atunci când este cazul, cu partenerii sociali și cu furnizorii de servicii educaționale pentru adulți;


</Amend>
<Amend>Amendamentul		<NumAm>22</NumAm>
<DocAmend>Propunere de rezoluție</DocAmend>
<Article>Punctul 4</Article>
	

	Propunerea de rezoluție
	Amendamentul

	4.	reiterează necesitatea unor inițiative adaptate și axate pe comunitate și respinge logica unei abordări universale; subliniază situația femeilor, a tinerilor și a cetățenilor din zonele rurale, precum și necesitatea de a conta pe partenerii sociali, pe organizațiile de investitori de retail și pe mișcările societății civile în demersul comun de a identifica nevoi specifice și proiecte concrete cât mai apropiate de cetățeni și comunități, în special de cetățenii mai puțin competenți din punct de vedere financiar și, prin urmare, cei mai expuși la șocuri financiare;
	4.	subliniază necesitatea unor inițiative adaptate și axate pe comunitate și respinge logica unei abordări universale; subliniază importanța de a răspunde diverselor nevoi în materie de educație financiară ale diferitelor grupuri demografice, inclusiv ale femeilor, ale tinerilor, ale persoanelor în vârstă și ale cetățenilor din zonele rurale, precum și necesitatea de a conta pe partenerii sociali, pe organizațiile de investitori de retail și pe mișcările societății civile în demersul comun de a identifica nevoi specifice și proiecte concrete cât mai apropiate de cetățeni și comunități, în special de cetățenii mai puțin competenți din punct de vedere financiar și, prin urmare, cei mai expuși la șocuri financiare;


</Amend>
<Amend>Amendamentul		<NumAm>23</NumAm>
<DocAmend>Propunere de rezoluție</DocAmend>
<Article>Punctul 6</Article>
	

	Propunerea de rezoluție
	Amendamentul

	6.	propune înființarea unei rețele paneuropene de părți interesate și autorități competente atât la nivel național, cât și la nivel european, care să se bazeze pe soluții transversale și cuprinzătoare concrete pentru a îmbunătăți nivelurile de alfabetizare financiară și pentru a aduce schimbări comportamentale pe termen lung în aspecte precum gestionarea bugetului, economiile și selectarea unor produse adecvate;
	6.	propune înființarea unei rețele paneuropene de părți interesate și autorități competente atât la nivel național, cât și la nivel european, care să includă mediul academic, furnizori de educație și formare, organizații ale cadrelor didactice, organizații de educație pentru tineri și adulți, reprezentanți ai tinerilor și societatea civilă și care să se bazeze pe soluții transversale și cuprinzătoare concrete pentru a îmbunătăți nivelurile de alfabetizare financiară și pentru a aduce schimbări comportamentale pe termen lung în aspecte precum gestionarea bugetului, economiile și selectarea unor produse adecvate;


</Amend>
<Amend>Amendamentul		<NumAm>24</NumAm>
<DocAmend>Propunere de rezoluție</DocAmend>
<Article>Punctul 6 a (nou)</Article>
	

	Propunerea de rezoluție
	Amendamentul

	
	6a.	invită Comisia să integreze în Strategia UE de alfabetizare financiară o campanie de sensibilizare permanentă, multilingvă și la nivelul întregii UE, elaborată în cooperare cu autoritățile naționale, cu serviciile publice de radiodifuziune, cu rețelele culturale, cu biblioteci, cu asociațiile de protecție a consumatorilor și cu organizațiile independente de verificare a faptelor, cu scopul de a demasca dezinformarea financiară, explicând în termeni simpli cum funcționează serviciile financiare, avertizând cu privire la riscul de înșelăciune financiară și evidențiind rolul consultanților financiari profesioniști;


</Amend>
<Amend>Amendamentul		<NumAm>25</NumAm>
<DocAmend>Propunere de rezoluție</DocAmend>
<Article>Punctul 6 b (nou)</Article>
	

	Propunerea de rezoluție
	Amendamentul

	
	6b.	invită Comisia să sprijine cercetarea comparativă privind eficacitatea inițiativelor de alfabetizare financiară în educația formală, non-formală și informală, pentru a identifica metode bazate pe dovezi care să îmbunătățească procesul de luare a deciziilor financiare; încurajează comunitatea de experți relevantă și mediul academic să exploreze în continuare modul în care informațiile financiare primite prin intermediul platformelor online și al „finfluencerilor”, inclusiv dezinformarea financiară online, modelează percepțiile și comportamentul financiar al consumatorilor;


</Amend>
<Amend>Amendamentul		<NumAm>26</NumAm>
<DocAmend>Propunere de rezoluție</DocAmend>
<Article>Punctul 7</Article>
	

	Propunerea de rezoluție
	Amendamentul

	7.	salută Comunicarea Comisiei din 30 septembrie 2025 privind Strategia de alfabetizare financiară pentru UE și ia act de cei patru piloni ai săi, subliniind că o inițiativă atât de importantă trebuie însoțită de măsuri concrete cât mai curând posibil;
	7.	salută Comunicarea Comisiei din 30 septembrie 2025 privind Strategia de alfabetizare financiară pentru UE și ia act de cei patru piloni ai săi, subliniind că o inițiativă atât de importantă trebuie însoțită de măsuri concrete; subliniază că punerea sa în aplicare în timp util este esențială, în special având în vedere mediul digital în continuă schimbare, în care discursurile financiare, inclusiv cele răspândite de „finfluenceri”, evoluează rapid;


</Amend>
<Amend>Amendamentul		<NumAm>27</NumAm>
<DocAmend>Propunere de rezoluție</DocAmend>
<Article>Punctul 8</Article>
	

	Propunerea de rezoluție
	Amendamentul

	8.	invită Comisia și autoritățile europene de supraveghere (AES) să înființeze, să întrețină, să extindă și să actualizeze periodic un registru al UE privind inițiativele în domeniul educației financiare, accesibil și cu funcționalități de căutare, astfel cum se descrie în comunicarea Comisiei, care să includă cele mai bune practici privind programele la locul de muncă, proiecte de implicare a tinerilor și abordări comunitare pentru a sprijini consolidarea exemplelor pozitive ale statelor membre;
	8.	invită Comisia și autoritățile europene de supraveghere (AES) să înființeze, să actualizeze periodic și să extindă un registru al UE privind inițiativele în domeniul educației financiare, accesibil, cu funcționalități de căutare și ușor de utilizat; solicită ca acest registru să cuprindă, de asemenea, cele mai bune practici privind combaterea conținutului financiar online înșelător, implicarea tinerilor în spații digitale sigure de învățare și proiecte comunitare care să combine alfabetizarea financiară, digitală și mediatică; subliniază că registrul ar trebui să includă materiale adaptate pentru cadrele didactice, părinți, persoanele în vârstă și investitorii aflați la început de drum;


</Amend>
<Amend>Amendamentul		<NumAm>28</NumAm>
<DocAmend>Propunere de rezoluție</DocAmend>
<Article>Punctul 9</Article>
	

	Propunerea de rezoluție
	Amendamentul

	9.	invită Comisia să prezinte, până la sfârșitul anului 2027, un raport privind adoptarea și eficacitatea strategiei de alfabetizare financiară, cuprinzând și rezultatele rețelei ambasadorilor, ale codului de conduită propus și ale campaniei de comunicare la nivelul UE și propunând acțiuni suplimentare, dacă se consideră necesar;
	9.	invită Comisia să prezinte, până la sfârșitul anului 2027, un raport privind adoptarea și eficacitatea strategiei de alfabetizare financiară, cuprinzând și rezultatele rețelei ambasadorilor, ale codului de conduită propus și ale campaniei de comunicare la nivelul UE și propunând acțiuni suplimentare, dacă se consideră necesar; subliniază că Comisia ar trebui să prezinte un raport în care să analizeze în mod specific impactul strategiei sale asupra publicului tânăr și a cursanților mai în vârstă;


</Amend>
<Amend>Amendamentul		<NumAm>29</NumAm>
<DocAmend>Propunere de rezoluție</DocAmend>
<Article>Punctul 11</Article>
	

	Propunerea de rezoluție
	Amendamentul

	11.	accentuează necesitatea unei coerențe sistematice a politicilor la nivel de alfabetizare financiară, norme de protecție a investitorilor de retail, plan pentru conturile de economii și investiții, alte inițiative privind uniunea economiilor și investițiilor și reglementări în domeniul bancar și al piețelor financiare;
	11.	accentuează necesitatea unei coerențe sistematice a politicilor la nivel de alfabetizare financiară, norme de protecție a investitorilor de retail, plan pentru conturile de economii și investiții, cadru de reglementare și de politici al UE în favoarea finanțării durabile și responsabile, alte inițiative privind uniunea economiilor și investițiilor și reglementări în domeniul bancar și al piețelor financiare;


</Amend>
<Amend>Amendamentul		<NumAm>30</NumAm>
<DocAmend>Propunere de rezoluție</DocAmend>
<Article>Punctul 12</Article>
	

	Propunerea de rezoluție
	Amendamentul

	12.	propune elaborarea unui raport cuprinzător, comandat de Comisie, pentru a identifica valoarea adăugată și necesitatea unor eventuale inițiative legislative specifice pentru a adapta legislația esențială la obiectivele politice de a consolida alfabetizarea financiară, digitală, mediatică și în materie de date;
	12.	invită Comisia să evalueze atent necesitatea unor eventuale inițiative legislative specifice pentru a adapta legislația esențială la obiectivele politice de a consolida alfabetizarea financiară, digitală, mediatică și în materie de date;


</Amend>
<Amend>Amendamentul		<NumAm>31</NumAm>
<DocAmend>Propunere de rezoluție</DocAmend>
<Article>Punctul 13</Article>
	

	Propunerea de rezoluție
	Amendamentul

	13.	reliefează rolul „finfluencerilor” ca intermediari emergenți ai unor informații financiare pertinente destinate publicului tânăr, vizat insuficient în trecut; remarcă creșterea semnificativă a responsabilității și a răspunderii lor față de publicul care îi urmărește;
	13.	reliefează rolul „finfluencerilor” ca intermediari emergenți ai unor informații financiare pertinente care se adresează adeseori unui public tânăr sau cu venituri scăzute; remarcă creșterea semnificativă a responsabilității și a răspunderii lor față de publicul care îi urmărește; subliniază că, spre deosebire de consilierii financiari autorizați, „finfluencerii” nu dispun adeseori de calificările necesare pentru a oferi consiliere și recomandări adecvate și că, în conținutul lor, potențialele câștiguri sunt prezentate mai pregnant decât riscurile, urmăritorii fiind astfel expuși la prejudicii fără a fi ajutați să înțeleagă pe deplin eventualele consecințe1a;

	
	_________________

	
	1a Sáez-Linero, C. and Jiménez-Morales, M. „Young, lower-class, and algorithmically persuaded: exploring personalized advertising and its impact on social inequality”, Communication & Society, vol. 38, nr. 2, 2025, p. 63–80.


</Amend>
<Amend>Amendamentul		<NumAm>32</NumAm>
<DocAmend>Propunere de rezoluție</DocAmend>
<Article>Punctul 14 a (nou)</Article>
	

	Propunerea de rezoluție
	Amendamentul

	
	14a.	invită platformele online foarte mari să ia măsuri în legătură cu activitățile influencerilor, inclusiv ale „finfluencerilor”, care pot fi considerate drept risc sistemic și, prin urmare, pot afecta nivelul ridicat de protecție a consumatorilor consacrat la articolul 38 din Carta drepturilor fundamentale a Uniunii Europene;


</Amend>
<Amend>Amendamentul		<NumAm>33</NumAm>
<DocAmend>Propunere de rezoluție</DocAmend>
<Article>Punctul 14 b (nou)</Article>
	

	Propunerea de rezoluție
	Amendamentul

	
	14b.	subliniază importanța unei supravegheri și aplicări eficace a cadrului de reglementare european, în special a Regulamentului privind serviciile digitale și a DSMAV, în ceea ce privește comunicările comerciale online pentru a proteja bunăstarea consumatorilor și a reduce riscul de prejudicii financiare online;


</Amend>
<Amend>Amendamentul		<NumAm>34</NumAm>
<DocAmend>Propunere de rezoluție</DocAmend>
<Article>Punctul 14 c (nou)</Article>
	

	Propunerea de rezoluție
	Amendamentul

	
	14c.	invită Comisia să evalueze cadrul juridic european referitor la influenceri, inclusiv la „finfluenceri”, pentru a asigura cele mai înalte standarde de protecție a utilizatorilor și a consumatorilor, în special pentru minori și utilizatorii vulnerabili, și, dacă se consideră necesar, să propună dispoziții specifice în Actul legislativ privind echitatea digitală și la revizuirea DSMAV, asigurându-se, în același timp, că aceste instrumente se completează reciproc și se aliniază pe deplin unul la celălalt și recunoscând noile modele de consum de informații în rândul utilizatorilor;


</Amend>
<Amend>Amendamentul		<NumAm>35</NumAm>
<DocAmend>Propunere de rezoluție</DocAmend>
<Article>Punctul 14 d (nou)</Article>
	

	Propunerea de rezoluție
	Amendamentul

	
	14d.	subliniază importanța standardelor deontologice și etice pentru „finfluenceri”, precum și pentru mărcile care cooperează cu aceștia, având în vedere impactul asupra bunăstării financiare a publicului lor; solicită dezvoltarea în continuare a unor mecanisme de autoreglementare, inclusiv a unor orientări deontologice și etice pentru „finfluenceri”; subliniază că aceste instrumente, elaborate în cooperare cu autoritățile de reglementare relevante, ar trebui să vizeze îmbunătățirea comunicării cu privire la produsele financiare, inclusiv impunându-le „finfluencerilor” să includă informații ușor de înțeles despre riscurile financiare potențiale, externalitățile negative și durabilitatea produselor pe care le promovează;


</Amend>
<Amend>Amendamentul		<NumAm>36</NumAm>
<DocAmend>Propunere de rezoluție</DocAmend>
<Article>Punctul 15</Article>
	

	Propunerea de rezoluție
	Amendamentul

	15.	invită platformele să promoveze în continuare canale educaționale cunoscute și legitime privind alfabetizarea financiară și reiterează importanța de a pune în aplicare elemente inovatoare în domeniul etichetării comunicărilor comerciale, al soluțiilor de avertizare în caz de riscuri și al procedurilor accelerate de notificare și acțiune împotriva conținutului ilegal sau în mod clar dăunător;
	15.	invită platformele online să promoveze în continuare un conținut educațional fiabil privind alfabetizarea financiară și reiterează importanța de a pune în aplicare noi elemente inovatoare în domeniul transparenței și etichetării comunicărilor comerciale, al soluțiilor de avertizare în caz de riscuri și al procedurilor accelerate de notificare și acțiune împotriva conținutului ilegal sau în mod clar dăunător, în conformitate cu legislația UE în vigoare;


</Amend>
<Amend>Amendamentul		<NumAm>37</NumAm>
<DocAmend>Propunere de rezoluție</DocAmend>
<Article>Punctul 15 a (nou)</Article>
	

	Propunerea de rezoluție
	Amendamentul

	
	15a.	subliniază necesitatea unor programe educaționale pentru „finfluenceri” pentru a se asigura că aceștia înțeleg pe deplin cadrele juridice aplicabile, standardele etice, obligațiile de transparență și informare, precum și importanța comunicării clare și echilibrate atât a beneficiilor, cât și a riscurilor produselor sau serviciilor pe care le promovează; salută eforturile Comisiei în acest sens, inclusiv crearea unei platforme juridice pentru influenceri; invită statele membre să promoveze, de asemenea, formarea „finfluencerilor” cu privire la normele juridice și standardele etice pe care trebuie să le respecte atunci când promovează produse financiare;


</Amend>
<Amend>Amendamentul		<NumAm>38</NumAm>
<DocAmend>Propunere de rezoluție</DocAmend>
<Article>Punctul 16</Article>
	

	Propunerea de rezoluție
	Amendamentul

	16.	evidențiază responsabilitatea socială a „finfluencerilor” și contribuția lor valoroasă la creșterea nivelului de alfabetizare financiară; invită, prin urmare, acești actori digitali să contribuie la elaborarea strategiei financiare europene și să participe la evenimente și inițiative promovate de Comisie și/sau de statele membre, respectând, în același timp, cele mai înalte standarde de independență și transparență;
	16.	evidențiază responsabilitatea socială a „finfluencerilor” și contribuția lor valoroasă la creșterea nivelului de alfabetizare financiară; invită, prin urmare, „finfluencerii” să contribuie la elaborarea strategiei financiare europene și să participe la evenimente și inițiative promovate de Comisie și/sau de statele membre, respectând, în același timp, cele mai înalte standarde de independență, transparență și protecția consumatorilor;


</Amend>
<Amend>Amendamentul		<NumAm>39</NumAm>
<DocAmend>Propunere de rezoluție</DocAmend>
<Article>Punctul 17</Article>
	

	Propunerea de rezoluție
	Amendamentul

	17.	se declară disponibil să contribuie la evaluarea valorii adăugate a orientărilor UE privind comunicările „finfluencerilor”, având în vedere posibilul impact negativ al publicității la produse riscante și al sfaturilor neverificate sau înșelătoare promovate de unii actori fără o răspundere adecvată;
	17.	se declară disponibil să contribuie la evaluarea valorii adăugate a cadrului UE privind comunicările comerciale pentru „finfluenceri”, având în vedere posibilul impact negativ al publicității la produse riscante și al sfaturilor neverificate sau înșelătoare promovate de unii actori fără o răspundere adecvată;


</Amend>
<Amend>Amendamentul		<NumAm>40</NumAm>
<DocAmend>Propunere de rezoluție</DocAmend>
<Article>Punctul 18</Article>
	

	Propunerea de rezoluție
	Amendamentul

	18.	propune Comisiei să organizeze un summit paneuropean al „finfluencerilor” pentru a discuta măsuri de îmbunătățire a alfabetizării financiare în Europa și modul în care ar trebui reglementați actorii digitali respectivi;
	18.	propune Comisiei să organizeze un summit paneuropean al „finfluencerilor” pentru a discuta măsuri de îmbunătățire a alfabetizării financiare în Europa și pentru a explora modalitățile prin care aceștia pot contribui în mod pozitiv la inspirarea tinerilor să învețe despre finanțele personale; propune implicarea cadrelor didactice, a organizațiilor de tineret, a mediului academic, a asociațiilor de consumatori și a autorităților naționale pentru a face schimb de bune practici în domeniul educației mediatice și financiare și pentru a discuta opțiuni de politică proporționale;


</Amend>
<Amend>Amendamentul		<NumAm>41</NumAm>
<DocAmend>Propunere de rezoluție</DocAmend>
<Article>Punctul 18 a (nou)</Article>
	

	Propunerea de rezoluție
	Amendamentul

	
	18a.	reamintește că statele membre au obligația, în temeiul DSMAV, să promoveze dezvoltarea competențelor de alfabetizare mediatică și să ia măsuri în acest sens, precum și să raporteze Comisiei cu privire la această chestiune; încurajează autoritățile naționale de reglementare în domeniul mass-mediei să se asigure că măsurile pe care le aplică pentru dezvoltarea competențelor de alfabetizare mediatică includ și alfabetizarea financiară și aspecte legate de „finfluenceri”;


</Amend>
<Amend>Amendamentul		<NumAm>42</NumAm>
<DocAmend>Propunere de rezoluție</DocAmend>
<Article>Punctul 18 b (nou)</Article>
	

	Propunerea de rezoluție
	Amendamentul

	
	18b.	invită Comitetul european pentru servicii mass-media și Comitetul european pentru servicii digitale să ofere orientări suplimentare cu privire la posibile acțiuni care pot spori alfabetizarea digitală și mediatică, inclusiv activități legate de „finfluenceri”, precum și să ia în permanență măsuri coordonate menite să reducă la minimum riscul ca utilizatorii să devină victime ale escrocheriilor financiare sau ale comunicărilor comerciale cu conținut mascat legate de servicii financiare sau de investiții;


</Amend>
</RepeatBlock-Amend>

ANEXĂ: DECLARAȚIE PRIVIND CONTRIBUȚIILE
<FootprintIntro></FootprintIntro>
Raportoarea declară pe propria răspundere că nu a inclus în raportul său nicio contribuție de la reprezentanți de interese care intră sub incidența Acordului interinstituțional privind un registru de transparență obligatoriu[footnoteRef:2]1 sau de la reprezentanți ai autorităților publice din țările terțe, inclusiv misiuni diplomatice și ambasade ale acestora, care trebuie inclusă în prezenta anexă în conformitate cu articolul 8 din anexa I la Regulamentul de procedură. 
 [2: 1 Acordul interinstituțional din 20 mai 2021 dintre Parlamentul European, Consiliul Uniunii Europene și Comisia Europeană privind un registru de transparență obligatoriu (JO L 207, 11.6.2021, p. 1, ELI: http://data.europa.eu/eli/agree_interinstit/2021/611/oj).] 

